Shizzi

Oluwaseyi Akerele, tí orúkọ gbajúgbajà rẹ̀ jé Shizzi, jé olùṣàgbéjáde orin àti òǹkọ orin ní ilẹ̀ Nàìjíríà.

 Iṣẹ́ tó yàn láàyò 

 2009–2015: Ìbẹ̀rẹ̀pẹ̀pẹ̀ ayé àti ètò-ẹ̀kọ́ rẹ̀ 
Shizzi bẹ̀rẹ̀ gẹ́gẹ́ bí onílù ní ìjọ rẹ̀. Ó di gbajúmọ̀ lẹ́yìn tí ó sisẹ́ lórí orin Davido ní ọdún 2011 tí àkọ́lé rẹ̀ ń jẹ́ "Dami Duro", bẹ́ẹ̀ sì ni ó ṣe àgbéjáde orin mẹ́fà mìíràn tí Davido kọ nínú Omo Baba Olowo (2012). Ó ṣe àgbéjáde orin Wizkid, ìyẹn "Love My Baby", àti orin Superstar (2011). Ó gba ìgbóríyìn fún ṣiṣe àgbéjáde orin "Skelewu" àti "Gobe". Òun náà ni ó wà lẹ́yìn àgbéjáde orin Wande Coal, ìyẹn "Baby Face" àti "Go Low". Shizzi ti ṣiṣẹ́ rẹpẹtẹ pẹ̀lú Sasha, Harrysong, OD Woods, Naeto C, Sauce Kid, Wande Coal, Wizkid, D'Prince, May D, Danagog, Emmy Gee, Skuki, DaBaby, Chris Brown, àti Fireboy DML.

Ní ọdún 2013, ó jìjọ ṣe àgbéjáde orin "Tchelete" pẹ̀lú Davido, pẹ̀lú Uhuru/dj maphorisa tí wọ́n sì ṣàfihàn Mafikizolo. Ní ọjọ́ kẹrìndínlọ́gbọ̀n oṣù Kẹfà ọdún 2014, Shizzi ṣiṣẹ́ pẹ̀lú Davido, Tiwa Savage, Lola Rae, Sarkodie, Diamond Platnumz àti Mi Casa láti ṣàgbéjáde orin ìyìn MultiChoice fún ìkéde Africa Rising.

 2016–2019: Sony Publishing, Magic Fingers and The Lion King: The Gift documentary 
Ní ọdún 2016, ó tọwọ́bọ̀wé pẹ̀lú Sony/ATV Music Publishing gẹ́gẹ́ bí i olùṣàgbéjáde orin àti òǹkọ orin. Ní òpin ọdún 2016, Shizzi ṣàfihàn ilé-iṣẹ́ ìgbórinjáde tirẹ̀, tí ó sọ ní Magic Fingers, tí olórin àkọ́kọ́ tí ó tọwọ́bọ̀wé pẹ̀lú rẹ̀ ní ọjọ́ kẹtàlélógún oṣù Kejìlá ọdún 2019 jẹ́ Teni. Ní ọdún 2019, ó farahàn nínú ìwé ìtàn fún àwo-orin Beyonce, ìyẹn The Lion King: The Gift. Ìwé-ìtàn náà jáde ní ọjọ́ kẹrìndínlógún oṣù Kẹsàn-án ní orí ABC; níbi tí ó ti sọ̀rọ̀ nípa gbígbé orin jáde fún olórin náà.

 2020–lọ́wọ́lọ́wọ́: Òpin ìtọwọ́bọ̀wé rẹ̀ pẹ̀lú Sony publishing 
Ní ọdún 2020, ó darapọ̀ mọ́ ọ̀wọ́ Sarz fún àgbéjáde oníwákàtí méjì tí àkọ́lé rẹ̀ jẹ́ The Battle of Hits, ní orí Instagram. Àwọn òǹwòran tí ó gbajúmọ̀ níbi àgbéjáde náà ni: Timbaland, Swizz Beatz, Wizkid, Don Jazzy, Davido, Spinall, Kel-P, àti Tiwa Savage. Ní ọdún 2021, Shizzi ṣe ìdáhùn sí ọ̀rọ̀ Teni, lórí bí ó ṣe kúrò lábẹ́ ìṣàkóso tirẹ̀ léyìn tí ó di gbajúmọ̀ olórin nípasẹ̀ rẹ̀, tí ó sì gbóríyìn kankan fún un.

Ní ọjọ́ kẹtàdínlọ́gbọ̀n oṣù Kẹrin ọdún 2022, ó ṣe ìkéde òpin ìtọwọ́bọ̀wé ọlọ́dún mẹ́fà rẹ̀ pẹ̀lú Sony/ATV Music Publishing, àmọ́ ó kọ ìwẹ́ pẹ́, “Ní òpin ọdún tó kọjá, SonyATV fi ìdí rẹ̀ múlè pé wọ́n máa jẹ́ kí òun lọ tí Efe Ogbeni bá faramọ́ àwọn àdéhùn wọn”, ní èyí tí Efe Ogbeni ò faramọ́. Shizzi tún ṣe àfikún pé, “ìtọwọ́bọ̀wẹ́ òun pẹ̀lú Sony ATV ò ṣe òun ní àǹfààní nítorí Ogbeni ò fún òun ní ààyè láti yan agbẹjọ́rò tó máa yẹ ìwé àdéhùn náà wò fínnífínní. Lọ́wọ́lọ́wọ́ báyìí, ó ń ṣiṣ́ẹ pèlú Concord Music Publishing, èyí tó jẹ́ ẹ̀yà American entertainment company, ìyẹn Concord.
Àwọn orin rẹ̀
ỌdúnÀkọ́léOlórinÀwo-orin2017"Maria" (featuring Jay Moore and L.A.X)Shizzirowspan="3" 2018"Wasted" (with. Ceeza Milli)2019"Aye Kan" (with. Teni & Mayorkun)"All Over You" (with. Wale Kwame, Davido and Kwesi Arthur)TBA ỌdúnÀkọ́léOlórinÀwo-orin2016"Show You Off"(featuring Shizzi and Walshy Fire)WurlDLove Is Contagious
Àwọn ìgbóríyìnfún
ỌdúnAyẹyẹ ìgbà àmi-ẹ̀yẹÀpejúwe àmi-ẹ̀yẹÈsì2012The HeadiesProducer of the YearNigeria Entertainment AwardsMusic Producer of the Year2013Nigeria Entertainment AwardsMusic Producer of the Year2015Nigeria Entertainment AwardsMusic Producer of the YearThe Beatz AwardsBest Afro Hip Hop ProducerBest Afro Dancehall Producer2016The Beatz AwardsBest Afro Hip Hop Producer2019The Beatz AwardsAfro Pop Producer of the YearProducer of the Year2021African Entertainment Awards USAProducer of the Year2023All Africa Music AwardsProducer of the YearASCAP Rhythm & Soul Music AwardsR&B/Hip-Hop & Rap Songs for "Peru"

 Àwọn ìtọ́kasí